DOCUMENTS BIOGRAPHIQUES INEDITS 



soir 



Marin et François CUREAU DE LA CHAMBRE 



i 



Louis pau la grâce de Dieu Roy de France et de Navarre. A tous présenlz et a venir 

 Salut. Les Roys noz prédécesseurs voulant donner subject a ceulx qui sont obligez a la 

 Cour et suilte de se porter avecq plus d'affection et moingt de crainte des incommoditez 

 et maladies qui leur pourroit arriver dans les voyages, ont choisy, nommé et estably des 

 médecins pour avoir soing jusques aux moindres officiers de leur maison et n'est resté 

 que pour le corps de la chancelerie de France quil semble avoir esté obmis d'en establir. 

 Ce qui est cause que bien souvent il se trouve si peu de nos principaulx officiers d'icelle 

 chancelerie, et secrétaires de nostre maison a nostre cour et suitte, que nostre service et 

 le publicq en reçoit beaucoup de préjudice et incomodité. A quoy desirons pourvoir et 

 tesmoigner que nous n'avons moingt d'affection pour eux que nosd. prédécesseurs en 

 ont eu pour les aultres officiers de nostre maison. Leur oster la craincte qu'ils pouroient 

 avoir de nestre secouruz et assistez aulx maladies qui leur pourroit arriver pendant lesd. 

 voiages. Et ce faisant leur donner tout subject a ladvenir de nous suivre ou noz chan- 

 celiers et garde des sceaulx de France en establissant ung bon et experimante médecin 

 quy sera tenu et obligé à la suitte de lad. chancelerie. Pour cest effect avons de nostre 

 propre mouvement, grâce specialle, plaine puissance et auctorité royalle par cestuy 

 nostre présent edict perpétuel et irrévocable, signé de nostre main, créé, érigé et estably, 

 créons, érigeons et establissons ung nostre conseiller médecin ordinaire de nostre 

 grande chancelerie qui sera tenu et oblige de se rendre a nostre cour et suitte avecq. 

 lad. chancelerie de France lorsqu'elle sera prez de nous ou de nosd. chanceliers ou 

 garde des sceaux de France, assistera soigneusement ceulx de nosd. chanceliers qui y 

 seront malades et indisposez et fera tout ce qu'ung bon expérimente et fidelle médecin 

 est tenu. Et afin de l'obliger a les affectionner et donner moyen de supporter la des- 

 pense qu'il sera tenu y faire, Avons audit office attribué et attribuons par ces présentes 

 deux mil livres de gages par chacun an a les avoir et prendre sur la nouvelle et dernière 

 aulgmentation du sceau du mois de mars 1632, jouir des mesmes honneurs, privilèges 

 franchises, exemptions et immunitez dont jouissent les officiers de nostre d. chancelerie 

 de France pour y estre des a présent par nous pourveu. Et lorsque vaccation y arrivera 

 sans que ledit office puisse estre subject a aulcune vénalité ny que celuy ou ceulx qui en 

 seront a présent et cy après pourveuz soient tenus nous paier ny a noz successeurs aulcune 

 finance ny marc dor attandu que la suffizance capacité et fidélité y est nécessaire, que 



